recursal/SuperWikiNEXT-32B huggingface dataset:
בשר קנגורו מוצע למכירה בשוק המלכה ויקטוריה, מלבורן
סטייק קנגורו
קנגורו מעושן בחנות בריצ'פילד, ויסקונסין, ארצות הברית
**בשר קנגורו** הוא בשר לאכילה שהוכן מקנגורו. בשר קנגורו מיוצר באוסטרליה ומיוצא ליותר מ-60 שווקים מעבר לים.

בתקופה שלפני הגעת המתיישבים האירופיים לאוסטרליה, שימש הקנגורו כמקור מזון עיקרי עבור הילידים האבוריג'ינים. כיום, ממשלת אוסטרליה מאפשרת ציד מבוקר של מרבית מיני הקנגורו.

הקנגורו ניצוד בטבע רק באזורי ציד מאושרים ומכסות נקבעות כדי להבטיח את קיימות אוכלוסיות הקנגורו. אם המספרים מתקרבים לסף המינימום, אזורי הציד נסגרים עד שהאוכלוסייה מתאוששת. בנוסף על כך, על מנת להבטיח סטנדרטים גבוהים הן של הומאניות והן של היגיינת מזון, ציידי קנגורו נדרשים לרישיון מיוחד. בשר שמיוצא אל מחוץ לגבולות המדינה נבדק על ידי שירות ההסגר והפיקוח האוסטרלי (AQIS).

בשר קנגורו עשיר מאוד בחלבון ודל מאוד בשומן (כ-2%). לבשר קנגורו יש ריכוז גבוה מאוד של חומצה לינולאית מצומדת (CLA) בהשוואה למזונות אחרים. ל-CLA יוחסו מגוון רחב של יתרונות בריאותיים. בשר קנגורו מעובד גם למזון עבור חיות מחמד. בשל תכולת השומן הנמוכה שלו, לא ניתן לבשל בשר קנגורו באותו אופן כמו בשר של בעלי חיים אחרים, והוא בדרך כלל מבושל לאט או מוקפץ במהירות.

מכסות
-----

מכסות הציד נקבעות בנפרד על ידי הממשלות של המדינות או או הטריטוריות באוסטרליה, אך כל תוכניות הציד המסחרי חייבות להיות מאושרות על ידי ממשלת אוסטרליה. לא כל המינים מותרים לציד, אלא רק אלו שאוכלוסייתם אינה נמצאת בסכנה. המינים המותרים לציד הם: קנגורו אדום, קנגורו אפור מערבי, קנגורו אפור מזרחי ו-וולארו מצוי. המכסות הן בדרך כלל בין 10 ל-20% מאוכלוסיית הקנגורו המוערכת. בפועל, בדרך כלל הציידים מנצלים פחות מחצי מהמכסה המותרת.

ביקורת
------

ציד ואכילת הקנגורו זכה לביקורת בידי פעילי זכויות בעלי חיים. מנגד, ציד הקנגורו נתמך על ידי מגוון רחב של אקולוגים מקצועיים באוסטרליה. קבוצות כמו האגודה האקולוגית של אוסטרליה, אגודת חיות הבר האוסטרליות ואגודת היונקים האוסטרלית הצהירו על תמיכתן בציד קנגורו. לטענת ארגונים אלו, ביסוס מערכת הייצור החקלאית של אוסטרליה על בעלי חיים מקומיים במקום על בעלי חיים מיובאים כמו כבשים, מציע יתרונות אקולוגיים ניכרים לשטחי המרעה הדלילים בלאו הכי של המדינה, ויכול לחסוך בפליטת גזי חממה.

קישורים חיצוניים
----------------

ויקישיתוף מדיה וקבצים בנושא **בשר קנגורו** בוויקישיתוף
* Skippy Size Me 2004 ABC report on kangaroo industry
* Kangaroo Industry Association of Australia
* Greenpeace urges kangaroo consumption to fight global warming, Herald Sun
* Kangaroo Meat

הערות שוליים
------------

1. ↑  "2017 Quota Submissions for Commercially Harvested Macropods in Queensland"
2. ↑  "SaveTheKangaroo.com".
3. ↑  "Using kangaroos adaptations to produce low-emission meat".
4. ↑  "The Kangaroo Industry – Ecologists & Conservationists"

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph516971

 |
שלט האצולה של משפחת האצולה השוודית, נט או דג
**Natt och Dag** (משוודית: [ˈNatː ɔ ˈdɑːɡ], בתרגום לעברית: "לילה ויום") היא משפחת אצולה שוודית ואחת המשפחות השוודיות הוותיקות ביותר. המשפחה ידועה באופן רשמי מאז שנת 1280, על פי מסמכים בארכיון הלאומי השוודי.

היסטוריה
--------

האב הקדום הוותיק ביותר של המשפחה, לפי התיעוד המוקדם ביותר מאז 11 במאי 1280, הוא נילס סיגרידסון, אשר היה ידוע כאביר, דובר החוק וורנד, וחבר המועצה הסמוי (מ-1299 לכל המוקדם). בני המשפחה החלו להשתמש בשם *Natt och Dag* לראשונה במאה ה-18, ומשמעותו בעברית היא "יום ולילה". השם רומז להבדל הניגודיות בין הצבעים כחול וזהב בשלט האצולה של המשפחה. בתחילת המאה ה־16 הוטבע המטבע השוודי בסמל "נאט או דאג", מפני שבני המשפחה היו יורשי העצר של שוודיה.

נכון ל־31 בדצמבר 2007, 56 אנשים נשאו את השם *Natt och Dag* בשוודיה. בני המשפחה, המתגוררים בארצות הברית, נושאים את השם DeRemee ו-Dagg.

שלט האצולה
----------

* מגן: בחלקו זהוב ובחלקו כחול.
* סמל: שש נוצות טווס בין שני הצבעים.

צבעי הזרועות הם סמליים: צבע התכלת (כחול) מסמל את הלילה והצבע הזהוב את אור היום.

בני משפחה ראויים לציון
----------------------

* מאנס יוהנסון, בעל נכסים ומנהיג צבאי
* כריסטינה נא-או-דאג, אם אומנת למלכה כריסטינה
* ניקלס נט-או-דאג, סופר שוודי

קישורים חיצוניים
----------------

ויקישיתוף מדיה וקבצים בנושא **נט-או-דאג** בוויקישיתוף
* משפחת נאט או דאג - דף הבית הרשמי

| "בלמן נואר" מאת ניקלס נט-או-דאג |
| --- |
| **1793** | **1794** | **1795** |
| ‏נט-או-דאג |


|  |  |
| --- | --- |
| בקרת זהויות עריכת הנתון בוויקינתונים | 
* SELIBR: 403621

 |
**חפניים מצויים**-פרי
**חָפְנַיִם** (שם מדעי: *Thlaspi*) הוא סוג במשפחת המצליבים, שכולל עשבים קטני מידות שפריחתם לבנה. בסוג כ- 75 מינים, בארץ ישראל גדלים בר שלושה מינים.

נפוץ באזורים ממוזגים בחצי הכדור הצפוני- דהיינו ביבשות אסיה, אירופה ומיעוט מהמינים גדל באופן טבעי באמריקה. בייחוד, נפוצים מיני הסוג באזור האירנו-טורני, ובדרום ומרכז אירופה. מינים אחדים בסוג הרחיבו את תפוצתם בעקבות האדם, כדוגמת המין "חופניים נדירים" (*Thlaspi arvense*), ומהווים עשבים שוטים באזורים ממוזגים בעולם.

חוקר הטבע והפיזיקאי הגרמני בהרנרד מאייר (1767–1836), הרבה לחקור את הסיסטמטיקה של הסוג, והפריד אותו ל-12 סוגים שונים, כדוגמת Microthlaspi, ו-Noccaea. מחקרים השוואתיים שנעשו לאחר מכן לא קיבלו חלוקה זו, וכיום הסוג חפניים נחשב ליחידה סיסטמטית אחת.

תיאור מורפולוגי
---------------

מיני סוג זה הם עשבים חד-שנתיים או רב-שנתיים. הצמחים קירחים ובכך נבדלים מסוגים דומים כדוגמת אליסון ותריסנית. עלי הצמח התחתונים ערוכים לרוב בשושנת עלים והם מחולקים לטרף ופטוטרת, זאת לעומת העלים הבוגרים שהם יושבים או חובקים את הגבעול.

פרחי הצמח אופייניים למשפחה, וקטנים באופן יחסי. צבע הכותרת לרוב לבן ולעיתים רחוקות סגול או צהוב. הפרי הוא מטיפוס תרמיל ולו צורות שונות, אך עם זאת צורת הפרי במינים המצויים בארץ-ישראל היא דמוית לב או ביצה. הפרי בעל שוליים דמויי כנפיים, והוא נפתח עם ההבשלה. הפרי מחולק למגורות, ובכל מגורה 1-8 זרעים, שמאופיינים במעטה חלק.

מקור השם
--------

צורת הפרי שונה במינים שונים, אך עם זאת, מקורו של השם העברי של הסוג מציין את תכונת הפרי של המינים הנפוצים בארץ-ישראל, שיוצר מראה דמוי כפות ידיים שקעורות כחופן.

השם הלטיני, Thlaspi (שמקורו בשפה היוונית), פירושו מגן שטוח, ומתייחס לצורת הפרי. שם זה מוזכר עוד בכתביו של פדניוס דיוסקורידס, שנכתבו במאה ה-1, ונחשבו במשך מאות בשנים למקורות הטובים ביותר לענייני בוטניקה ואחרים.

מיני הסוג בארץ ישראל
--------------------

* **חופניים מצויים** (*Thlaspi perfoliatum*) - מין זה מאופיין בפרי דמוי לב הפוך. צמח נפוץ שגדל בחבלים הים-תיכוניים של הארץ. הפריחה חלה בחורף ובאביב.
* **חופניים נדירים** (*Thlaspi arvense*) - הפרי דמוי ביצה, עשבים גבוהים בהשוואה למינים האחרים. זהו מין נדיר ביותר בארץ, שגדל בעמקי הגליל ועמק יזרעאל. תפוצתו העולמית רחבה וכן מין זה מרחיב את תפוצתו בעקבות האדם, כמין פולש.
* **חופניים נמוכים** (*Thlaspi brevicaule*) - הפרי דמוי ביצה, והוא נמוך קומה. מין נדיר שגדל במרומי הר החרמון, ופורח בסוף האביב.

לקריאה נוספת
------------

* נעמי פינברון-דותן ואבינעם דנין, **המגדיר לצמחי בר בארץ-ישראל**, ירושלים: הוצאת כנה, 1991, עמ' 254. (הספר בקטלוג ULI)
* אבי שמידע, **החי והצומח של ארץ ישראל**, תל אביב: משרד הביטחון – ההוצאה לאור, 1983, כרך 10, עמ' 111.

קישורים חיצוניים
----------------

ויקישיתוף מדיה וקבצים בנושא **חופניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
* IPNI
* צמחיית ישראל ברשת
* Tropicos
 |

* חופניים, באתר אנציקלופדיה בריטניקה (באנגלית)
* חופניים באתר 'צמחיית סין' (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532274205171

 |
**אליזבת' אן "בת'" ברס** (באנגלית: **Elizabeth Ann "Beth" Behrs**; נולדה ב-26 בדצמבר 1985) היא שחקנית אמריקאית. התפרסמה בשל תפקידה כקרוליין צ'נינג בסיטקום "מרוששות".

שנותיה המוקדמות
---------------

ברס נולדה בפנסילבניה שבארצות הברית, למשפחה נוצרית. בתם הבכורה של דייוויד ומורין ברס. ב-1989 עברה משפחה להתגורר בווירג'יניה. מגיל קטן הופיעה בתיאטרון ושיחקה כדורגל.

בגיל 15 עברה ברס עם משפחתה למחוז מרין שממוקם באזור מפרץ סן פרנסיסקו, קליפורניה, שם למדה בחוג לדרמה בתיכון. 

ברס עברה ללוס אנג'לס ב-2004 כדי ללמוד משחק בבית הספר לתיאטרון, קולנוע וטלוויזיה באוניברסיטת קליפורניה בלוס אנג'לס. ב-2005 גילמה את תפקידה של סנדי בהפקה מקומית של המחזמר "גריז". בשנת לימודיה האחרונה כבר החלה ללכת לאודישנים וסיימה את לימודיה בשנת 2008 עם תואר ראשון בתאוריה ביקורתית.

קריירה
------

במרץ 2009 קיבלה ברס את תפקידה הראשון בסרט "אמריקן פאי מציגים: ספר האהבה". לאחר מכן היא ביצעה הופעות אורח בסדרות כגון "קאסל" ו-"NCIS: לוס אנג'לס".

בשנת 2011 החלה לשחק בתפקיד הראשי בסיטקום "מרוששות" ברשת CBS, לצדה של קאט דנינגס. הסדרה זכתה להצלחה וחודשה לשש עונות נוספות עד לביטולה במאי 2017.

ב-2013 השתתפה בתוכנית ריאליטי של ערוץ E! לצדו של הסטייליסט בראד גורצקי. באותה שנה גם הגישה פרס במסגרת טקס פרסי האקדמיה למוזיקת קאנטרי ודיבבה את דמותה של קארי בסרט האנימציה "בית ספר למפלצות".

במאי 2017 הוציאה לאור את ספר שכתבה בשם "The Total Me-Tox: How to Ditch Your Diet, Move Your Body & Love Your Life".

בשנת 2018 החלה לשחק בסיטקום "חדשים בשכונה" ברשת CBS, לצד מקס גרינפילד.

חיים אישיים
-----------

החל מ-2010 היא בת זוגו של השחקן מייקל גלדיס. ב-10 ביולי 2016 השניים התארסו, וב-21 ביולי 2018 הם נישאו.

ברס ייסדה את קרן SheHerdPower, שמחברת נשים עם סוסים, כדי להעניק טיפול לנפגעות תקיפה מינית.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2009 | אמריקן פאי מציגים: ספר האהבה | היידי |  |
| 2011 | *Adventures of Serial Buddies*‏ | בריטני |  |
| 2012 | *Route 30, Too!* | חייזרית |  |
| 2013 | בית ספר למפלצות | קארי ויליאמס | דיבוב |
| 2015 | *Chasing Eagle Rock‏* | דבורה |  |
| שלום, קוראים לי דוריס | ברוקלין |  |
| TBA | *Twin Blades* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2010 | NCIS: לוס אנג'לס | קרולרית | פרק: "Disorder" |
| 2011 | קאסל | ג'ינג'ר | פרק: "Slice of Death" |
| 2017-2011 | מרוששות | קרוליין צ'נינג | תפקיד ראשי; (6 עונות); 138 פרקים |
| 2018 | המפץ הגדול | נל | פרק: "The Separation Triangulation" |
| 2018-הווה | חדשים בשכונה | ג'מה ג'ונסון | תפקיד ראשי: (3 עונות); 55 פרקים |
| 2019 | *No Activity* | סופי באיירס | פרק: "Googy" |

קישורים חיצוניים
----------------

ויקישיתוף מדיה וקבצים בנושא **בת' ברס** בוויקישיתוף
* בת' ברס, ברשת החברתית פייסבוק
* בת' ברס, ברשת החברתית טוויטר
* בת' ברס, ברשת החברתית אינסטגרם
* בת' ברס, במסד הנתונים הקולנועיים IMDb (באנגלית)
* בת' ברס, באתר AllMovie (באנגלית)
* בת' ברס, באתר Rotten Tomatoes (באנגלית)
* בת' ברס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5404052
* BnF: cb167775837 (data)
* ISNI: 0000 0003 8258 7038
* LCCN: no2012120792
* NTA: 370406737
* VIAF: 264635330
* WorldCat: lccn-no2012120792

 |
איור הלוויין
**YES-2** הוא שמו של לוויין ניסיוני קטן שנבנה על ידי קבוצת סטודנטים אירופים, כחלק מתוכנית חינוך והכשרה מתמשכת שמפעילה סוכנות החלל האירופית, הקרויה Young Engineers Satellite - YES.

תוכנית Young Engineers Satellite
--------------------------------

תוכנית YES מאפשרת לצעירים אירופים הלומדים לתארים בתחום הנדסת חלל, פיזיקה, הנדסת מכונות, הנדסת חשמל ועוד להציע הצעות ללוויין מחקר. ההצעה הזוכה ממומנת על ידי סוכנות החלל האירופית, והמהנדסים הצעירים זוכים להזדמנות יוצאת דופן להשתתף בפיתוח ובבנייה של לוויין.

מטרות הלוויין YES 2
-------------------

במסגרת פרויקט YES-2, הפרויקט השני מסוגו, נבחרה הצעה לפיתוח מנגנון שיוכל להוריד עצם מהחלל אל כדור-הארץ בלא צורך במנועים רקטיים לתמרון. הרעיון מבוסס על מה שמכונה Tether, כלומר חוט או כבל. הרעיון של הסטודנטים והמהנדסים הצעירים הוא לפרוש חוט באורך 30 ק"מ, ולהניח ללוויין הקטן שבנו להשתרך אחר הלוויין הגדול שאליו היה מחובר בתחילת המשימה. עם הזמן, ולמרות הריק הכמעט מוחלט השורר בגובה של כמה מאות קילומטרים, ייווצר גרר שייצור מתיחות בכבל ויביא להאטת תנועתו של הלוויין הקטן. או-אז ינותק החיבור אל הלוויין הגדול, והלוויין הקטן יחל בחדירה לאטמוספירה, במועד ובמקום מוגדרים היטב, על מנת להביאו לנחיתה על פני כדור-הארץ.

החוט שייפרש בין הלוויינים יהיה ארוך מאוד, אך דק – עוביו כחצי מ"מ בלבד. חישובים מראים כי בתנאי חשכה, ניתן יהיה להבחין בו בעין בלתי מזוינת .

מעבר ליוזמה החינוכית, לפרויקט (המעסיק למעלה מ-500 מהנדסים צעירים מכל רחבי אירופה) שתי מטרות נוספות: לחשוף את ההזדמנויות של שוק העבודה הקשור לתחום החלל, וכן להדגים טכנולוגיות חדשות.

יישומי כבלים בחלל
-----------------

מכלול גלילת החוט של הלוויין
החוט שייפרש יהיה הארוך ביותר שנוסה אי-פעם, ותהיה זו הפעם הראשונה שבה ישתמשו לצורך זה בחוט לקישור בין לוויינים, שיביא להחזרת אחד מהם לכדור-הארץ. יש לכך חשיבות עצומה – שכן אם תוכח ישימות העיקרון, מערכות כאלה יוכלו לשמש להורדת לוויינים מהחלל עם סיום משימתם, ולהקטין מטרדי פסולת חלל בגבהים הנמוכים של המסלולים – שהם גם הצפופים ביותר.

יישום נוסף של הורדת מטען מהחלל לקרקע באמצעות חוטים יכול להיות הורדת מטענים וניסויים מתחנת החלל הבינלאומית.

שיגור הלוויין והחזרת תא הניסוי
------------------------------

הלוויין הרוסי פוטון M3 ועליו הלוויין האירופי YES-2
הלוויין YES-2 שוגר לחלל כשהוא מחובר ללוויין מחקר רוסי בשם FOTON. השיגור התקיים ב-14.9.2007 מקוסמודרום בייקונור שבקזחסטן. הלוויין אמור לשהות בחלל כשבועיים בטרם ישחרר את הכבל ויוריד את תא החזרה לכדור הארץ.

קישורים חיצוניים
----------------

* אתר YES באתר סוכנות החלל האירופית
* גלריית תמונות וסרטונים של הלוויין
**נחשוני ים** (שם מדעי: Ophiuroidea) הם מחלקה של בעלי חיים השייכים למערכת קווצי עור, ומהווים את המחלקה העשירה ביותר במינים במערכה זו.

תיאור
-----

נחשוני הים מזכירים בצורתם את כוכבי הים וקרובים אליהם מבחינה פילוגנטית. ההבדל המורפולוגי העיקרי בין שתי מחלקות אלו ניכר בצורת החיבור של הזרועות לגוף: זרוע כוכבי הים מהווה המשך של הגוף, ואילו לנחשוני הים זרועות בעלות בסיס דק, והגוף נראה כדיסקית מרכזית. לרוב לנחשוני הים זרועות דקות וארוכות, המחולקות לפרקים. פרקים אלה מאפשרים להם לנוע בגמישות, ומכאן גם נגזר שמם. מספר הזרועות הוא לרוב 5–7.

תנועת נחשון הים
נחשון ים מהסוג Gorgonocephalus eucnemis (אנ')
נחשוני הים נפוצים מאזור הכרית ועד למעמקי הים. הם חיים בין סלעים בטין, בין אצות. הם ניזונים לרוב מסינון חומר אורגני מן המים וליקוטו בעזרת רגלי המים שלהם.

ההפריה נעשית לרוב על ידי פליטת ביצים ותאי זרע למים. ישנם מינים המדגירים את הביצים בכיסים מיוחדים בשולי הגוף, ידועים גם מינים אנדרוגניים.

לכריתנית ונדט התפתחה מערכת ראייה מיוחדת.

טקסונומיה
---------

קיימים כ-1900 מיני נחשוני ים, ו-230 סוגים המאורגנים בשלוש סדרות: Oegophiurida, Phrynophiurida ו-Ophiurida.

### מינים וסוגים בולטים מים תיכון

* **גלדית ארוכת זרועות** (אנ')
* **דקרן** *Ophiothrix*
* **נחשונית** *Ophiactis*
* **נחשון** *Ophiura*
* **גרגירנית** *Amphiura*

### מינים וסוגים בולטים ממפרץ אילת

* **סיכנית** *Ophiothrix*
* **נחשונית רבת-קוצים** (אנ')
* **נחשון מקושט** (אנ')
* **כריתנית מצוירת** (אנ')
* **נחשונק שיחני** (אנ')

לקריאה נוספת
------------

* האנציקלופדיה של החי והצומח בא"י, כרך 4: החיים במים

קישורים חיצוניים
----------------

ויקישיתוף מדיה וקבצים בנושא **נחשוני ים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* נחשוני ים, באתר אנציקלופדיה בריטניקה (באנגלית)
* על נחשוני ים באתר WetWebMedia

הערות שוליים
------------

1. ↑  אנציקלופדיית החי והצומח של ארץ ישראל, כרך 4 - "החי במים", הוצאת משרד הביטחון. עמ' 64.
2. ↑  נחשוני-ים, יעקב אורבך, **האנציקלופדיה העברית** כ"ה, תשל"ד, עמ' 42-41

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548421805171

 |
שף במסעדת צ'ואנג'ודה המכין ברווז בנוסח פקינג
**בשר ברווז** מוגש כמנת בשר במתכונים שונים, שמבושלים עם בשרם של מינים שונים במשפחת הברווזיים, הן ברווזים השוהים במים מתוקים והן כאלו השוהים במים מלוחים. מנות בשר ברווז מוגשות במטבחים שונים ברחבי העולם. בשר הברווז הוא בשר כשר, אך בישראל הוא נפוץ פחות מבשרים כשרים אחרים, מאחר שגידולו יקר. בשר הברווז הוא שומני יותר מבשר עוף מאחר שהשומן העוטף את הברווז מסייע לו לשמור על חום גופו ועל יכולת הציפה של במים.

סוגי ברווזים
------------

ברווז הבית (או "ברווז פקין") הוא הברווז הנפוץ ביותר המשמש למאכל בארצות הברית. באנגלית משמש אף השם "ברווזי לונג איילנד" לתיאור סוג ברווז זה, מאחר שמרבית גידולי הברווזים לצורכי מסחר נעשים בלונג איילנד. בשנים האחרונות נעשו זנים מסוימים פופולריים יותר, למשל ברווז מוסקובי או מולארד (שהוא תוצר הכלאה של פקין ומוסקובי). בשונה ממרבית הברווזים המבויתים האחרים, מוצאם של ברווזי המוסקובי אינו במין הברכייה.

חלקי הבשר
---------

מנות בשר הברווז מבושלות לרוב מבשר החזה והרגליים. בשר הרגליים כהה יותר ושומני יותר מבשר החזה, אם כי בשר החזה של הברווז כהה יותר מזה של בשר עוף או בשר הודו. בהיותם חיות המבלות זמן ניכר בשחייה על פני המים, לברווזים יש שכבת שומן תת-עורית מבודדת חום, בין העור לבין הבשר. חזה ברווז שהוסרו ממנו העצמות ניתן לצלות על הגריל כמו סטייק. לרוב לא מסירים את שכבות העור והשומן בעת הצלייה. ניתן לאכול גם חלקים פנימיים של הברווז, כמו לב או כליות. כבד הברווז משמש פעמים רבות תחליף לכבד אווז במנת פואה גרה. כך גם יש המגדלים ברווזים תוך פיטומם והאבסתם, על מנת להגדיל באופן מלאכותי את כבדם.

מנות מבשר ברווז
---------------

בשר הברווז משמש במגוון מנות שונות ממטבחים ברחבי העולם. במרבית המנות תהליך ההכנה מערב צלייה, לכל הפחות בחלק מתהליך ההכנה, על מנת להוסיף פריכוּת לעור. כמה מנות שמבושלות מבשר ברווז:

* קונפי (Confit) הוא מנה צרפתית הכוללת רגלי ברווז אשר משומרות במלח, מושרות במרינדה ולאחר מכן נטבלות בשומן ברווז, לרוב לצד שום ועשבי תיבול. המילה הצרפתית *confit* משמעה "משומר", והמונח הצרפתי למנת קונפי ברווז הוא *confit de canard*.
* בבק בטטו היא מנה מסורתית ומפורסמת מהמטבח של באלי, אינדונזיה. תחילה מתובל הברווז בשורשי צמחים חריפים ולאחר מכן בעשבי תיבול שונים, נעטף בעלי בננה ונצלה. גם בשר עוף משמש להכנת מנת הבטטו.
* צ'רנינה (Czernina) הוא מרק פולני מתוק-חמוץ שעשוי דם של ברווז עם מרק צח. בעבר, עד המאה ה-19, נחשב סמל של התרבות הפולנית.
* ברווז בתפוזים (Canard à l'Orange) היא מנה קלאסית צרפתית שבה נצלה הברווז ומוגש ברוטב כתום.
* פואה גרה (Foie gras) - מנת כבד שהושמן על ידי פיטום, או ממרח פטה שאותו מכינים מכבד זה. מסורתית שימש כבד אווז לשם כך, אך כיום לרוב המדובר בכבד ברווז, בעיקר ברווז המולארד.
* ברווז בנוסח פקינג - מנה ידועה מהמטבח הסיני שמקורה בבייג'ינג בתקופת שושלת יואן. הברווז הצלוי המוגש מאופיין בעור דק ופריך, ומנות אותנטיות מגישות בעיקר עור עם מעט בשר. מאכל זה הפך עם השנים לסמל של המטבח הסיני.
* ברווז גָ'אנְגצָ'ה היא מנה מורכבת מהמטבח הסצ'ואני. את המנה מכינים על ידי עישון של ברווז המושרה במרינדה מעל עלי תה וענפי קמפור, לאחר מכן אידוי, ולבסוף טיגון עמוק להקניית מרקם פריך. המנה קרויה גם בשם "ברווז מעושן-בתה".

קישורים חיצוניים
----------------

ויקישיתוף מדיה וקבצים בנושא **בשר ברווז** בוויקישיתוף
* ערכים תזונתיים של בשר ברווז, באתר SelfNutritionData (באנגלית)

הערות שוליים
------------

1. ↑  "Domestic Ducks". Duckhealth.com. אורכב מ-המקור ב-2013-10-15. נבדק ב-2012-02-06.
**בת' אן ראולי** (באנגלית: **Beth Ann Rowley**; נולדה ב-10 באוקטובר 1981) היא זמרת-יוצרת בריטית.

ביוגרפיה
--------

ראולי נולדה להורים בריטים בלימה, פרו. בגיל צעיר חזרה משפחתה לבריטניה והשתקעה בבריסטול. בשנת 2000 החלה לשתף פעולה עם הסקסופוניסט בן קאסל וליצור שירים משלה. היא הוציאה מספר סינגלים ואף שיתפה פעולה עם מספר אמנים אחרים, כגון להקת "Crowded House" ו"דיוק ספיישל". ב-2007 הוציאה את אלבומה הראשון "Violets". ב-3 במרץ 2008 הוציאה את הסינגל "Oh My Life" שהפך ללהיט בבריטניה. ב-19 במאי של אותה שנה הוציאה את אלבומה השני, "Little Dreamer", שהגיע למקום השישי במצעד האלבומים הבריטי. באותה שנה יצרה את השיר "Careless Talk", ששימש כשיר הנושא של הסרט "קצה האהבה". ב-2009 הייתה מועמדת לזכייה בפרסי המוזיקה הבריטית בקטגוריית אמנית הסולו הבריטית הטובה ביותר. באותה שנה הופיעה בסרט "לחנך את ג'ני". ב-2013 הוציאה את אלבומה השלישי, "Wretched Body". שירה "I Walk Beside You" שימש כנעימת הפתיחה של הסדרה "סטרייק". ב-2018 יצא אלבומה הרביעי, "Gota Fría".

קישורים חיצוניים
----------------

ויקישיתוף מדיה וקבצים בנושא **בת' ראולי** בוויקישיתוף
* 

* אתר האינטרנט הרשמי של בת' ראולי

* בת' ראולי, באתר Last.fm (באנגלית)

* בת' ראולי, באתר AllMusic (באנגלית)

* בת' ראולי, באתר MusicBrainz (באנגלית)

* בת' ראולי, באתר Discogs (באנגלית)

* בת' ראולי, באתר Songkick (באנגלית)

* בת' ראולי, באתר Genius

הערות שוליים
------------

1. ↑  BBC Radio 2 - Record of the Week
2. ↑  "Beth on 'The Edge of Love' Soundtrack"
3. ↑  "An Education: Various Artists: Music"
4. ↑  Sony Pictures Classics AN EDUCATION"

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 8044441
* BnF: cb15617982f (data)
* ISNI: 0000 0003 5385 4504
* MusicBrainz: a5d412b5-d7ca-48e6-8183-24586fa87382
* NKC: xx0102602
* VIAF: 2793367
* WorldCat: viaf-2793367

 |
פירוש נוסף ערך זה עוסק בתת-משפחה של נחשים. אם התכוונתם למשמעות אחרת, ראו נחש מים.

נחש בירית מהמין *Thamnophis marcianus*
**נחשי מים** (**Natricinae**) היא תת-משפחה של זעמניים שבתת־סדרת הנחשים. לעיתים נחשבת קבוצה זו למשפחה עצמאית (Natricidae), הקרובה לזעמניים. הקבוצה חיה באירופה, אסיה, אפריקה ואמריקה הצפונית באגמים, נהרות וביצות.

נחשי המים הם נחשים קטנים החיים רוב זמנם במים רדודים ובביצות והם בעלי קשקשי גחון רחבים. הם יכולים לעצור את נשימתם לזמן רב במהלכו הם מסתתרים מתחת למים ומחפשים מזון.

אלו הם טורפים קטלניים שאינם ארסיים, אך בעלי נשיכה חזקה ולוחצנית והם בעלי ראייה טובה, גוף קצר וזנב מעוגל. הם תופסים את טרפם, הכולל חסרי חוליות שונים, צפרדעים, ראשנים, סרטנים ודגים שונים וכן יונקי מים שונים ממארב מוסווה.

המין היחיד בישראל מתת־משפחה זו הוא נחש מים משובץ (*Natrix tessellata*).

סוגים
-----

ישנם 28 סוגים בתת-משפחה זו:

* *Adelophis*
* *Afronatrix*
* *Amphiesma*
* *Amphiesmoides*
* *Anoplohydrus*
* *Aspidura*
* *Atretium*
* סוג ומין יחיד *Balanophis ceylonensis*
* *Clonophis*
* *Hologerrhum*
* *Hydrablabes*
* *Hydraethiops*
* סוג ומין יחיד *Iguanognathus werneri*
* *Macropisthodon*
* נחש מים (*Natrix*)
* *Nerodia* - בו נחש מים צפוני
* *Opisthotropis*
* *Parahelicops*
* *Pararhabdophis*
* *Regina*
* *Rhabdophis* - בו הימקגאשי
* *Seminatrix*
* *Sinonatrix*
* *Storeria*
* נחש בירית (*Thamnophis*)
* סוג ומין יחיד *Tropidoclonion lineatum*
* *Tropidonophis*
* *Virginia*
* *Xylophis*

### סוגים שלא הוגדרו

* *Amplorhinus*
* *Limnophis*
* *Natriciteres*
* *Psammodynastes*
* *Xenochrophis*

קישורים חיצוניים
----------------

ויקישיתוף מדיה וקבצים בנושא **נחשי מים** בוויקישיתוף
* נחשי מים, באתר אנציקלופדיה בריטניקה (באנגלית)

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4405264-9

 |
סמל משפחתי
ארמון המשפחה בנבסקי פרוספקט בסנקט פטרבורג
**משפחת סטרוגנוב** (ברוסית: **Строгановы**) הייתה משפחת אנשי מסחר, תעשייה וממשל רוסית שפעלה מהמאה ה-16 עד המאה ה-20. מוצא המשפחה בחקלאים מאזור צפון רוסיה.

בהתאם למסורת המשפחה, מוצאה מספירידון איש נובגורוד. בשנת 1515 הקימה המשפחה עסק בתחום תעשיית המלח. בשנת 1558 נתן איוואן הרביעי לראש המשפחה שטחים גדולים באזור נהרות קאמה וצ'וסובאיה. בשנת 1581 הזמינו אנשי סטרוגנוב את ירמק לשמירה על תחנות המסחר ובהמשך מימנו את הפשיטה שלו לתחום חאנות סיביר. במהלך המאה ה-16 והמאה ה-17 תמכה המשפחה באופן פעיל בצארים הרוסים, בתמורה להטבות משמעותיות. במאה ה-18 הקימה המשפחה מספר מפעלים בתחום המתכות באזור הרי אורל. בשנת 1722 קיבלו שלושה מבני המשפחה תואר ברון מפיוטר הגדול. בתקופה זו התחילה המשפחה להשתתף באופן פעיל בממשל והתקדמה לתפקידי מפתח.

הנציג האחרון של המשפחה נפטר בשנת 1923 בניס.

ראו גם
------

* ביף סטרוגנוף

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **משפחת סטרוגנוב** |

* משפחת סטרוגנוב, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 11881480X
* NKC: jx20060403091
* VIAF: 54944924
* WorldCat: viaf-54944924

 |
**איסראלסדורף** (בגרמנית: **Israelsdorf**, "כפר ישראל") הוא יישוב קטן מצפון-מזרח לעיר ליבק שבגרמניה. למרות שמו, אין לכפר כל קשר לעם ישראל, ושמו הוא שיבוש של השם "אירסהלסדורפ" (Yrsahelestorp) שמקורו בימי הביניים. ככל הנראה המשמעות המקורית של השם היא "המקום האבוד", המרמז על מיקומו של הכפר באזור היערות המרוחק מתחומי העיר הגדולה. במשך מאות שנים נכלל שטח הכפר בנחלות פרטיות של בני המעמד הגבוה, ורק בשנת 1780 זכה למעמד של כפר, והבעלות על הקרקעות הועברה לתושבים.

למרות מקורותיו הכפריים-גרמניים של שם היישוב, הרי שבתקופת השלטון הנאצי שונה שם היישוב ל"כפר היער" (Walddorf), וגם שמו של רחוב "כפר ישראל" בעיר ליבק שונה לשמה של אחת משכונות העיר, על מנת למחות כל קשר אפשרי ליהדות או ליהודים. שמו של הרחוב בעיר, בניגוד לשם הכפר, לא שונה בחזרה לשמו המקורי עם תבוסת הנאצים.

בשנות ה-60 וה-70 של המאה העשרים, חלה התפתחות בכפר, נבנו בתים פרטיים רבים, והוא הפך למוקד בילוי ותיירות מבוקש.

### עץ האלון של איסראלסדורף

תמונת העץ משנת 1867
במשך שנים ניצב בכניסה לכפר עץ אלון עתיק וגדול ממדים אשר הונצח רבות בציורים וצילומים. בין היתר מופיע העץ בסרטו המפורסם ביותר של הבמאי פרידריך וילהלם מורנאו, נוספרטו משנת 1922. ההערכה היא כי גילו של העץ הוא כ 550 שנה. היקף גזעו כפי שנמדד בפעם האחרונה עמד על כ-6.7 מטר. הצילום העתיק ביותר הוא ככל הנראה סביב שנת 1867. במשך השנים נגזם העץ מספר פעמים למניעת קריסה על הדרך שעברה בסמוך אליו, ולהסרת ענפים נגועים.

בשנת 1907 נפגע העץ קשות ממכת ברק שפגע בו ישירות. במשך השנים נערכו מספר ניסיונות לייצב את הגדם באמצעות מילוי הגזע בלבנים ובטון אך בשנת 1932 קרס העץ באופן סופי.

הערות שוליים
------------

ויקישיתוף מדיה וקבצים בנושא **איסראלסדורף** בוויקישיתוף

| עיינו גם בפורטל: |
| --- |
|  | **פורטל גרמניה** |
במוזיקה פופולרית, **אלבום סולו** הוא אלבום המיוחס באופן רשמי למוזיקאי יחיד ולא להרכב מוזיקלי. לעיתים אלבום סולו עשוי להיות "סולו" במובן הקלאסי (יצירה המנוגנת ומושרת על ידי מבצע בודד), אך בדרך כלל הכוונה לאמן שהיה חלק מלהקה והחליט להקליט אלבום מחוץ למסגרת הלהקה, כשהוא נעזר בנגנים נוספים בתהליך ההפקה של האלבום.

הסגנון של אלבום סולו עשוי להיות שונה מהסגנון המזוהה עם להקתו של האמן. כמו כן, בדרך כלל אמנים המקליטים אלבומי סולו נעזרים בנגנים שלא היו בלהקתם, אם כי מקובל לשלב מדי פעם גם את חברי הלהקה האחרים בהקלטות, בין אם כגימיק ובין כמחווה חברית.

לדוגמה, דני בסן שהתפרסם כסולנה של להקת "תיסלם," הוציא לאחר פירוק הלהקה את אלבומי הסולו "דני בסן" (1985), "הילד שבי" (1989) ו"חלום שכחה" (1992). באלבומים אלה ניגנו בעיקר נגני אולפן שלא היו מזוהים עם "תיסלם."

בנוסף לחופש היצירה האמנותי, נהנים אמני סולו מהסמכות לקבל החלטות בנוגע להפקה ולצליל, ויכולים להחליף נגנים כראות עיניהם. בנוסף לכך, הם זוכים בדרך כלל במרבית ההכנסות ממכירת האלבום.

סיבות עיקריות הגורמות לחבר להקה להקליט אלבום סולו
-------------------------------------------------

* בעקבות הצלחת הלהקה הזמר הופך להיות לכוכב, ובשלב מסוים הוא רואה כי הוא מספיק פופולרי כדי לצאת לקריירת סולו, שתביא לו (לרוב) את עיקר תשומת הלב ורווחים גדולים יותר.

דוגמאות בולטות: מייקל ג'קסון, רובי ויליאמס, ביונסה וג'סטין טימברלייק.

* סכסוכים בין חברי הלהקה, לרוב בשל חילוקי דעות מקצועיים, כשהזמר אינו מרוצה מן הקו המוזיקלי של להקתו, ולכן באלבום סולו יוכל הזמר ליצור את המוזיקה כראות עיניו.

דוגמאות בולטות: הסרט "מה שאת עושה לי" (1996) עוסק בנושא זה.

* הלהקה הגיעה לסוף דרכה והיא מתפרקת. חברי הלהקה משתמשים בפופולריות שלהם מימי הלהקה במטרה לפתוח בקריירת סולו.

דוגמאות בולטות: חברי להקת הביטלס, ספייס גירלז, דסטיניז צ'יילד.

ישנם סולנים של להקות שהוציאו אלבומי סולו כשלהקתם עדיין פעילה, ולמרות זאת הלהקה לא התפרקה (דוגמאות בולטות: מייקל ג'קסון וחמישיית הג'קסונים וג'ון בון ג'ובי ובון ג'ובי). לעומת זאת ישנם להקות שהכריזו על הפסקת פעילות, כשבזמן זה יצאו חברי הלהקה לקריירות סולו כושלות, דבר שהביא לבסוף לאיחוד מחודש של הלהקה (דוגמאות בולטות: בקסטריט בויז וטייק ד'את).

זמרים ישראלים בולטים שיצאו לקריירות סולו מצליחות
------------------------------------------------

* אריק איינשטיין - היה חבר בלהקות בצל ירוק, שלישיית גשר הירקון והחלונות הגבוהים.
* שלום חנוך - היה חבר בלהקות השלושרים, חבורת לול ותמוז.
* כל חברי להקת כוורת, למעט המתופף מאיר פניגשטיין.
* יהודה פוליקר - היה חבר בלהקת בנזין.
* ירדנה ארזי - הייתה חברה בלהקה שוקולד מנטה מסטיק.
אין תמונה חופשיתאין תמונה חופשית
**מרואן דווירי** (בערבית:  **مروان دويري**) (נולד ב- 1953) הוא פסיכולוג ערבי-ישראלי, פרופסור מן המניין לפסיכולוגיה במכללת אורנים.

ביוגרפיה
--------

בשנת 1975 סיים דווירי תואר ראשון בפסיכולוגיה וחינוך מאוניברסיטת חיפה. בשנת 1978 סיים תואר שני בפסיכולוגיה קלינית ובשנת 1991 סיים תואר דוקטור מהפקולטה לרפואה בטכניון. עבודת הדוקטורט שלו, בהנחיית פרופסור הלל פרת, הייתה בנושא "שימוש בפוטנציאלים מעוררים לבדיקת הקשב, ההכחשה, והסחת הדעת בקרב רפרסיביים וסנסטיביים בזמן ציפייה לאיום פיזי".

בין השנים 1990 ל-1994 היה מרצה במחלקה להוראת המדעים בטכניון. בין השנים 1994 ל-1997 היה מרצה לפסיכולוגיה ב-Nova Southeastern University בפלורידה. בין השנים 2000 ל-2005 היה מרצה לייעוץ חינוכי בפקולטה לחינוך באוניברסיטת חיפה. בשנת 2000 החל ללמד במכללת אורנים, בשנת 2005 קיבל דרגת פרופסור חבר וב-2012 קיבל דרגת פרופסור מן המניין. 

במחקר שנעשה ב 2008 באוניברסיטת קולומביה בארצות הברית התברר שפרופ' דווירי היה בין 10 החוקרים התורמים ביותר בעולם למחקר בפסיכולוגיה הבין-תרבותית.

דווירי הוא פסיכולוג קליני מומחה ומדריך בפסיכולוגיה רפואית, חינוכית והתפתחותית. הוא מפעיל קליניקה ומקבל מטופלים בנצרת. תחומי המחקר שלו כוללים פסיכולוגיה בין תרבותית, הערכה פסיכולוגית והורות. כתב מספר ספרים ועשרות מאמרים בכתבי עת מדעיים.

משנת 2004 דווירי הוא חבר בהנהלת ארגון עדאלה ובשנת 2005 נבחר לתפקיד יושב ראש הארגון. בשנת 2007 היה בין החותמים על הצהרת חיפה. בשנת 1990 הקים את ארגון העובדים הערבים בבריאות הנפש.

ב-2005 קיבל דרגת פרופסור חבר, וב-2012 קיבל דרגת פרופסור מן המניין על תרומתו לפסיכולוגיה.

מספריו
------

* Dwairy, M. (1998).Cross-cultural counseling: the Arab-Palestinian case, Haworth Press. 1998
* Dwairy, M. (2006).Counseling and psychotherapy with Arabs and Muslims: a culturally sensitive approach, Teachers College Press, 2006
* Dwairy, M. (2015). *From psycho-analysis to culture-analysis.* London, Palgrave Macmillan Press.

קישורים חיצוניים
----------------

* דף אישי באתר מכללת אורנים
* ספרו של דווירי "Counseling and psychotherapy with Arabs and Muslims", באתר Google books

הערות שוליים
------------

1. ↑  אפרת זמר, חוקר ישראלי ברשימת עשרת הטובים בעולם, באתר nrg‏, 28 באוקטובר 2008

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007375607405171
* BIBSYS: 11059428
* BnF: cb17033194x (data)
* CiNii: DA18286628
* GND: 1099915902
* ISNI: 0000 0000 3540 8373
* LCCN: n97088202
* NTA: 217513603
* ORCID: 0000-0003-4889-5766
* VIAF: 28818699
* WorldCat: lccn-n97088202

 |
**אלברטו דאסקולה** (באיטלקית: **Alberto D'Ascola**; נולד ב-4 ביולי 1977) הידוע בשם הבמה **אלבורוזי** (Alborosie), הוא זמר רגאיי ג'מייקני ממוצא איטלקי.

ביוגרפיה
--------

נולד וגדל בעיר מרסלה שבסיציליה, אביו היה שוטר ואמו עקרת בית. בילדותו עקרה משפחתו לצפון איטליה, תחילה למילאנו, ולאחר מכן לבולטיארה (Boltiere) שבברגמו, לומברדיה.

בשנת 1993 כשהוא בן 15, הקים יחד עם הגיטריסט פאביו "סר" מריגו, את להקת "Reggae National Tickets". הלהקה הושפעה מלהקות רגאיי איטלקיות שפעלו באותה העת כפיטורה פרסקה (Pitura Freska), אפריקה יונייט (Africa Unite) ופוסה 99 (99 Posse), ומאמנים ג'מייקנים כבוב מארלי והוויילרס.

להקת Reggae National Tickets הוציאה חמישה אלבומים, השתתפה בפסטיבל רגאיי סאמפסט, מפסטיבלי הרגאיי החשובים בעולם המתקיים מדי שנה במונטיגו ביי, ובפסטיבל רוטוטום סאנספלאש ‏(Rototom Sunsplash) המתקיים בבניקאסים (Benicàssim) ספרד.

בשנת 2000 עזב אלבורוזי את להקת "רגאיי נשיונל טיקט", בשנה שלאחר מכן עקר לקינגסטון, ג'מייקה, והחל לעבוד כמהנדס סאונד וכמפיק.

בשנת 2008 הוציא את אלבום הסולו הראשון שלו: "Soul Pirate" ובשנת 2009 הוציא את אלבומו השני: "Escape From Babylon".

את שם הבמה שלו בחר אלברטו לאחר שהמקומיים כינו אותו "Borosie" שמשמעותו אידיוט, הוא החליט להפוך את כינוי הגנאי לחיובי, הוסיף את תחילת שמו "אלברטו" לבורוזי, וכך נולד הכינוי "אלבורוזי".

בין להיטיו הגדולים השירים: "Rastafari Anthem"‏, "Kingston Town", ו-"Call Up Jah". בשנת 2011 היה אלבורוזי לאמן הלבן הראשון שזכה במקום הראשון בפרס M.O.B.O.‏ (Music of Black Origin), בקטגוריית זמר הרגאיי הטוב ביותר.

ביולי 2013 הופיע אלבורוזי בישראל כחלק ממסע ההופעות האירופי שלו.

דיסקוגרפיה
----------

רשימת אלבומי הסולו של אלבורוזי:

* *Soul Pirate*‏ (2008)
* *Escape From Babylon*‏ (2009)
* *Escape From Babylon to the Kingdom of Zion*‏ (2010)
* *Dub Clash*‏ (2010)
* *Specialist & Friends*‏ (2010)
* *2 Times Revolution*‏ (2011)
* *Sound the System*‏ (2013)
* *Dub the System*‏ (2013)
* *Specialist Presents Alborosie & Friends*‏ (2014)
* *Soul Pirate Deluxe Remastered Edition*‏ (2015)

קישורים חיצוניים
----------------

ויקישיתוף מדיה וקבצים בנושא **אלבורוזי** בוויקישיתוף
* 

* אתר האינטרנט הרשמי של אלבורוזי
* אלבורוזי, ברשת החברתית פייסבוק

* אלבורוזי, ברשת החברתית טוויטר

* אלבורוזי, ברשת החברתית אינסטגרם

* אלבורוזי, סרטונים בערוץ היוטיוב

* אלבורוזי, במסד הנתונים הקולנועיים IMDb (באנגלית)

* אלבורוזי, באתר ספוטיפיי

* אלבורוזי, באתר AllMusic (באנגלית)

* אלבורוזי, באתר MusicBrainz (באנגלית)

* אלבורוזי, באתר דיזר

* אלבורוזי, באתר Discogs (באנגלית)

* אלבורוזי, באתר Songkick (באנגלית)

* אלבורוזי, באתר Genius

* אלבורוזי, באתר בילבורד (באנגלית)

הערות שוליים
------------

1. ↑  אור ברנע, זמר הרגאיי אלבורוזי יופיע בישראל, באתר ynet, 23 ביוני 2013

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15755638n (data)
* GND: 1058726102
* ISNI: 0000 0000 0529 9735
* LCCN: n2014002900
* MusicBrainz: dad904da-8bd7-46b2-b202-f9a9ecd6bbab
* SUDOC: 158361695
* VIAF: 39708827
* WorldCat: lccn-n2014002900

 |
דוגמה לספר מתכונים אשר נכתב בשפת סימון. הקוד ניתן להמרה ל-HTML, או PDF או RTF באמצעות שפת תכנות או XSL
**שפת סימון** (באנגלית: **Markup language**) היא שפת מחשב המשמשת לתיאור מידע נלווה לטקסט, תמונות או מידע חזותי אחר.
המידע הנלווה יכול לציין, למשל, את דרך התצוגה של המידע החזותי, כמו למשל, צבע, גופן וגודל של טקסט. בנוסף, המידע הנלווה יכול לציין סוגי שדות של המידע החזותי, ואת המבנה ההיררכי שלו. למשל, שפת סימון יכולה לציין למילים, את סוג המידע אליו הן מתייחסות (שמות אנשים, מקומות, שמות עצם, וכו') ולמשפטים את סוג המשפט (שאלה, תשובה, אמת, שקר, מנגינה, הטעמה). לרוב מופיע המידע הנלווה של שפת הסימון בתוך אותו קובץ של המידע החזותי עצמו, משולב בתוכו.

היסטוריה
--------

שפות סימון שימשו בתחום הדפוס במשך מאות שנים. עורכים סימנו על גבי כתבי יד את סוגי הפונטים, גדליהם, ושאר פרמטרי העיצוב של כתב היד. האדם שהיה מסדר את אותיות הדפוס היה פועל על פי ההנחיות בשפת הסימון.

בעידן המוקדם של המחשב שימשו שפות סימון, דוגמת LaTeX, כותבי מסמכים בעיצוב המסמכים שלהם. עם השנים, פותחו ממשקים חזותיים שאפשרו למשתמשים לציין את העיצוב שהם מעוניינים בו בלא לדעת את ההוראות בשפת הסימון המשמשות לציון העיצוב. בעידן האינטרנט, מועבר מידע חזותי במקרים רבים בליווי מידע נלווה בשפת הסימון המסייע לתוכנות במחשב המקבל את המידע להשתמש בו. למשל, שפת הסימון HTML מורה למחשב של הגולש באינטרנט, כיצד להציג את המידע החזותי הנשלח אליו לתוך הדפדפן בו הוא נמצא (גודל, מיקום הטקסט יחד עם שאר האלמנטים וכו'). שפת הסימון RSS מציינת למקבל המידע את זמן עדכונו על מנת שיוכל להבדיל בין מידע ישן לחדש.

שפת סימון איננה מוגבלת לתיאור מידע טקסטואלי בלבד, ויכולה לתאר גם תמונות (SVG) או מידע גאוגרפי (כדוגמת GML או GEORSS).

קישורים חיצוניים
----------------

ויקישיתוף מדיה וקבצים בנושא **שפת סימון** בוויקישיתוף
* שפת סימון, באתר אנציקלופדיה בריטניקה (באנגלית)
* שפות סימון מסמכים, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541929305171
* BNE: XX539768
* BnF: cb133199588 (data)
* GND: 4561529-9
* LCCN: sh95002796
* NKC: ph161826

 |
**אריק ז'וניור דינה אבימבה** (בצרפתית: **Éric Junior Dina Ebimbe**; נולד ב-21 בנובמבר 2000 בפריז שבצרפת) הוא כדורגלן צרפתי המשחק בעמדת הקשר בקבוצת איינטרכט פרנקפורט.

קריירת מועדונים
---------------

### תחילת הקריירה

דינה אבימבה גדל במחלקת הנוער של פריז סן-ז'רמן מליגת העל הצרפתית. בעונת 2018/2019 שיחק בקבוצת המילואים של המועדון.

### ההשאלה ללה האבר

ב-5 ביולי 2019 הושאל דינה אבימבה ללה האבר מליגת המשנה הצרפתית. ב-26 ביולי ערך דינה אבימבה את הופעת הבכורה שלו במועדון, בתיקו 2-2 נגד אז'אקסיו במסגרת המחזור הראשון בליגה לעונת 2019/2020. ב-30 באוגוסט הבקיע דינה אבימבה את שער הבכורה שלו במועדון, בניצחון 0–3 על קן במסגרת המחזור השישי בליגה. בסך הכל ערך דינה אבימבה 25 הופעות ליגה במועדון, בהן הבקיע שלושה שערים.

### ההשאלה לדיז'ון

ב-6 ביולי 2020 הושאל דינה אבימבה לדיז'ון מליגת העל הצרפתית. ב-22 באוגוסט הוא ערך את הופעת הבכורה שלו במועדון, בהפסד 0–1 לאנז'ה במסגרת המחזור הראשון בליגה לעונת 2020/2021. ב-27 בספטמבר הבקיע דינה אבימבה את שערו היחיד במועדון, בתיקו 2-2 נגד מונפלייה במסגרת המחזור החמישי בליגה. בסך הכל ערך 30 הופעות ליגה במועדון.

### החזרה לפריז סן-ז'רמן

דינה אבימבה חזר לפריז סן-ז'רמן לקראת עונת 2021/2022. ב-1 באוגוסט 2020 ערך את הופעת הבכורה שלו במועדון, בהפסד 0–1 לליל במסגרת גביע האלופות הצרפתי. ב-7 באוגוסט ערך דינה אבימבה את הופעת הבכורה שלו בליגה במדי המועדון, בניצחון 1–2 על טרואה במסגרת המחזור הראשון בליגה.

### איינטרכט פרנקפורט

ב-21 באוגוסט 2022 הושאל לאיינטרכט פרנקפורט לעונה אחת עם אופציית רכישה.

קישורים חיצוניים
----------------

ויקישיתוף מדיה וקבצים בנושא **אריק ז'וניור דינה אבימבה** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  PSG : Eric Junior Dina Ebimbe prêté deux ans au Havre באתר ל'אקיפ, 5 ביולי 2019 (בצרפתית)
2. ↑  ÉRIC JUNIOR DINA EBIMBE, PREMIER RENFORT DU DFCO באתר הרשמי של דיז'ון, 6 ביולי 2020 (בצרפתית)
**מרווין ברייסי-ויליאמס** (באנגלית: **Marvin Bracy-Williams**; נולד ב-15 בדצמבר 1993) הוא אצן אמריקאי. סגן אלוף העולם (יוג'ין 2022) בריצת 100 מטר, סגן אלוף העולם באולם (סופוט 2014), זוכה מדליית ארד באליפות עולם באולם (בלגרד 2022) ו-3 פעמים ברציפות אלוף ארצות הברית (2014–2016) בריצת 60 מטר. נוסף לכך, הוא שחקן פוטבול מקצועני בעמדת תופס.

ביוגרפיה
--------

### 2014

#### סגן אלוף עולם באולם

באליפות העולם באולם שנערכה בסופוט, פולין במרץ 2014 זכה במדליית כסף בריצת 60 מטר בתוצאה של 6.51 שניות, אחרי ריצ'רד קילטי מבריטניה (6.49 שניות) ולפני פמי אוגונודה מקטר (6.52 שניות).

### 2016

במבחנים האמריקאים לאולימפיאדת ריו דה ז'ניירו שנערכו ביוג'ין, אורגון, ארצות הברית ביולי 2016 הוא זכה במדליית ארד בריצת 100 מטר בתוצאה של 9.98 שניות, אחרי ג'סטין גטלין (9.80 שניות) וטרייבון ברומל (9.84 שניות). במשחקים האולימפיים עצמם הוא סיים במקום 14 בתוצאה של 10.06 שניות. 

### 2022

באליפות העולם באולם שנערכה בבלגרד, פולין במרץ 2022 זכה במדליית ארד בריצת 60 מטר בשיא אישי חדש של 6.44 שניות, אחרי מרסל ג'ייקובס מאיטליה (6.41 שניות) וחברו לנבחרת כריסטיאן קולמן (6.41 שניות).

#### סגן אלוף עולם

באליפות העולם שנערכה ביוג'ין ביולי אותה שנה זכה במדליית כסף בריצת 100 מטר בתוצאה של 9.88 שניות, אחרי פרד קרלי (9.86 שניות) ולפני טרייבון ברומל (9.88 שניות), שניהם מארצות הברית.

### קריירת פוטבול

ב-2017 חתם בקבוצת אינדיאנפוליס קולטס מה-NFL כחלק מהסגל הרחב של הקבוצה, אך שוחרר טרם תחילת העונה. ב-2018 חתם בסיאטל סיהוקס אך שוב שוחרר טרם תחילת העונה. ב-2019 הצטרף לאורלנדו אפולו מליגת AAF כמחזיר בעיטות, הוא שותף במשחק אחד בטרם שוחרר.

שיאים אישיים
------------

### אצטדיון

* ריצת 100 מטר: 9.85 שניות (2021)

### אולם

* ריצת 60 מטר: 6.44 שניות (2022)

קישורים חיצוניים
----------------

ויקישיתוף מדיה וקבצים בנושא **מרווין ברייסי** בוויקישיתוף
* מרווין ברייסי, ברשת החברתית אינסטגרם
* מרווין ברייסי, באתר olympedia.org
* מרווין ברייסי, באתר התאחדות האתלטיקה הבין-לאומית
* מרווין ברייסי, באתר ליגת היהלום
* מרווין ברייסי, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 255919

 |
סירות הדייג של חברת "נחשון" עוגנות בנמל חיפה, אוקטובר 1946
בניית סירת דיג של חברת "נחשון" בנמל חיפה, אוגוסט 1944
סירת הדייג "נון" של חברת "נחשון" בנמל חיפה, אוגוסט 1944
**נחשון** הייתה חברת ספנות ארצישראלית שנוסדה בשנת 1936 ביוזמת דוד רמז על ידי ההסתדרות הכללית בסיועם של ידידי ההסתדרות בארצות הברית.

החברה, שהייתה בבעלותה המלאה של ההסתדרות, הוקמה למטרת קידום הימאות בארץ ישראל. בשיאה היו בבעלות החברה 11 ספינות והיא נוהלה על ידי הגברת גוסטה שטרומפף-רכב.

כזרוע ביצועית-ימית של ההסתדרות, הייתה החברה שותפה בבניית נמל תל אביב, ייסוד קואופרטיב "העוגן" בנמל חיפה וחברת "הפריקה" בנמל תל אביב. ב-1945 הייתה נחשון אחד משלושת הגופים שהקימו את צים ותרמה לה את אניית הנוסעים "קדמה". בשנות ה-50, אחרי רכישת מפעל שימורי הדגים יונה בטירת כרמל שינתה החברה את שמה ליונה ובשנת 1969 נסגרה עקב קשיים כלכליים ואניותיה נמכרו לחברת הספנות 'אטלנטיק'.

היסטוריה
--------

החברה החלה לפעול עם ספינת דיוג אחת. ביוני 1937 נכנסה לשירות ספינת דיוג שנייה בשם סנפיר, וספינת משא בשם רחף.

### רחף

 ערך מורחב – **רחף (אונייה)**  

נחשון רכשה אוניית משא שנרשמה בנמל חיפה, סימנה מ. ח. 19 (מפרשית חיפה), ואשר נקראה "רחף". היא נבנתה בסוריה כספינה במבנה אופייני לספינות במזרח הים התיכון, ועסקה בניסיונות דיג חופי ובהובלת מטענים. הרחף נבנתה מעץ אלון, והייתה ספינת מפרש דו תרנית עם מנוע עזר דיזל ומערך מפרשים אורכי. מהירות השיט שלה עם מנוע העזר הייתה עד 7 קשר, ונשאה מטען כללי במעמס מרבי של 150 טון. רוב אנשי צוותה היו עברים, שחלקם היו, לימים, לרבי חובלים בצי הסוחר הארצישראלי. רחף הפליגה בין חופי מזרח הים התיכון והובילה בעיקר מטענים כלליים. ביוני 1937 היא הביאה לראשונה מלט מבית החרושת נשר לנמל תל אביב.

ביום 22 בדצמבר 1938 טבעה רחף כשנקלעה לסערה חזקה באזור האי קפריסין יחד עם שלושה מאנשי צוותה. על שמה של רחף קרוי רחוב בחיפה.

לקריאה נוספת
------------

* זאב הים, "ספינות מספרות", עמודים 137–140.
* צ. הרמן, "הכובשים בים נתיבה", עמודים 65–68.
* רב חובל הלל ירקוני. **75 שנות ספנות עברית בארץ ישראל, 1927-2002.** חיפה, אפי מלצר, תשס"ה-2005.

קישורים חיצוניים
----------------

ויקישיתוף מדיה וקבצים בנושא **נחשון** בוויקישיתוף
* נחשון, אתר תנועת העבודה הישראלית
* שגיא אלי, על הרקע להקמת נחשון, *גולדה מאיר (מאירסון) ויחסה לבעיית יהודי אירופה בשנים 1930 - 1945*, עבודת גמר לתואר שני, החוג ליהדות זמנו, האוניברסיטה העברית, ירושלים, 2003
* דוד רמז, פרקי נחשון, דבר, 30 בנובמבר 1937

הערות שוליים
------------

1. ↑  אתר תנועת העבודה
2. ↑  סנפיר ספינה שנייה לנחשון, דבר, 15 ביוני 1937
3. ↑  רחף - האניה הראשונה של נחשון, דבר, 25 ביוני 1937
4. ↑  רחף הביאה מלט נשר לנמל תל אביב, דבר, 24 ביוני 1937
5. ↑  גדעון רוזנטל, גיאורג (גרשון) ארליך ושריף ריזה (מכונאי מטורקיה). קברם המשותף של רוזנטל וארליך נמצא בבית הקברות חוף הכרמל בחיפה.
6. ↑  רחף נשברה, הַבֹּקֶר, 30 בדצמבר 1938
**אלכסיי ויקטורוביץ' קוסולאפוב** (ברוסית: **Алексей Викторович Косолапов**; נולד ב-17 במרץ 1971) הוא כדורגלן עבר רוסי ששיחק בעמדות המגן והקשר. לאחר פרישה ממשחק פעיל הפך למאמן. נכון להיום (2023) מאמן את קבוצת אקטובה סיטי בליגה השלישית בקזחסטן.

קריירה
------

קוסולאפוב החל את הקריירה המקצוענית שלו בקבוצת הנוער של המועדון הרוסי ספרטק מוסקבה. בשנת 1993, לאחר קדנציות בקבוצות ר.א.ק. ילגבה (כיום פ.צ. ילגבה הלטבית) וטיומן הרוסית, הצטרף לקבוצת הפאר לוקומוטיב מוסקבה, במדיה זכה פעמיים בגביע הרוסי, וארבע פעמים נבחר לרשימת 33 השחקנים הטובים ביותר בליגה הרוסית.

באותן שנים קוסולאפוב אף זומן לנבחרת רוסיה, במדיה ערך את הופעת הבכורה שלו במשחק ידידות מול ערב הסעודית, ב-6 באוקטובר 1993. בסך הכל ערך קוסולאפוב 8 הופעות בינלאומיות, וב-8 ביוני 1997 כבש את שערו היחיד בנבחרת, בניצחון 0–2 על נבחרת ישראל במשחק שנערך באצטדיון לוז'ניקי במוסקבה במסגרת מוקדמות מונדיאל 1998.

לאחר עונה בליגה הספרדית במדי ספורטינג חיחון, וקדנציה קצרה נוספת בלוקומוטיב, הגיע קוסולאפוב לישראל וחתם בקבוצת מכבי תל אביב. הוא שיחק במדיה 59 פעמים בליגה הבכירה, וסייע לה לסיים במקום השני בעונת 1998/1999.

בשנת 2000 חזר קוסולאפוב לעונה נוספת בלוקומוטיב מוסקבה, שם שיחק בקבוצת המילואים של המועדון, ועזב בסיום העונה. בשנתיים שלאחר מכן הוא לא זכה להופעות רבות בקבוצות סוקול סראטוב וטרק גרוזני ברוסיה, ובשנת 2003 עבר לליגה הקזחית, שם שיחק בקבוצות טובול, אסטנה ואקטובה, וזכה בשתי אליפויות, שני גביעים וסופר קאפ אחד.

בשנת 2009 פרש קוסולאפוב ממשחק פעיל. לאחר מכן היה בצוות האימון של קבוצת אקטובה.

תארים
-----

לוקומוטיב מוסקבה
* הגביע הרוסי (2): 1996, 1997

אסטנה
* הגביע הקזחי: 2005

אקטובה
* אליפות קזחטן (2): 2007, 2008
* הגביע הקזחי: 2008
* הסופר-קאפ הקזחי: 2008

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל המאמן, באתר Transfermarkt
* עמוד השחקן באתר Team Russia
* עמוד השחקן באתר מכבי תל אביב

|  |  |
| --- | --- |
| בקרת זהויות עריכת הנתון בוויקינתונים | 
* PIC: 18516

 |
**אפרים סגולי** (נולד ב-28 בדצמבר 1951) הוא קצין צה"ל בדימוס בדרגת תת-אלוף, כיהן כמפקד בסיס פלמחים.

חייו
----

סגולי נולד בירושלים ולמד בגימנסיה רחביה. התגייס לקורס טיס אותו סיים ב-1971 במגמת מסוקים. שירת כטייס בל 205 בטייסת המסוקים הראשונה, טייסת החרב המתהפכת. במלחמת יום הכיפורים שירת כקברניט בטייסת והשתתף בגיחות פינוי, אספקה והובלה. ב-1976 הצטרף ליחידת הניסוי של AH-1 קוברה, שהייתה הבסיס להקמת טייסת המסק"ר הראשונה. לאחר מכן מונה לסגן מפקד טייסת אנפה ובהמשך לסגן מפקד טייסת המסק"ר. באחת הגיחות השמיד ספינת מחבלים בלבנון. במלחמת לבנון הראשונה שירת כטייס מסוקי MD 500 דיפנדר ("להטוט") והשתתף בגיחות תקיפה של כוחות צבא סוריה. בתום המלחמה מונה למפקד טייסת ה"להטוט", טייסת 190 ושירת בתפקיד עד 1984, בתקופתו פיתחה הטייסת יכולות ביצוע משימות משותפות עם ספינות הטילים של חיל הים, שכללו המראה ונחיתה מסטי"ל דגם סער 4.5 ("חוחית"). ב-1985 מונה למפקדה הראשון של טייסת 161, הטייסת השנייה בחיל האוויר של מסוקי קוברה. בהמשך הקריירה הצבאית שלו כיהן כסגן מפקד היחידה לשיתוף פעולה וכמפקד בסיס פלמחים בשנים 1992 עד 1995 בדרגת תת-אלוף. במילואים שירת כטייס בטייסת 161 וכמדריך בבית הספר לטיסה. 

לאחר שחרורו הצטרף כחוקר למכון לחקר תורת המערכה, הוא ממשיך לשמש כחוקר במכון במתכונתו החדשה כמכון דדו. ב-2006 הצטרף למכון פישר למחקר אסטרטגי אוויר וחלל ומכהן כראש המרכז לחקר הכוח האווירי והעימות האסימטרי, מרכז שמטרתו לבחון את מקומו ותרומתו של הכוח האווירי להתמודדות מול ארגוני טרור.

קישורים חיצוניים
----------------

* אתגרי קליטת ה"אדיר" בחיל האוויר תא"ל (מיל') אפרים סגולי, מכון פישר למחקר אסטרטגי אוויר וחלל, סרטון באתר יוטיוב
* ליעד ברקת, ‏צייר לי טייס, באתר חיל האוויר הישראלי
* אפרים סגולי באתר מכון פישר למחקר אסטרטגי אוויר וחלל
* אפרים סגולי, חשיבותה של תרבות השיח, אתר israeldefense.co.il
* שי לוי, ‏כשהשמיים נפלו, באתר ‏מאקו‏‏, ‏15 באוגוסט 2013‏

**מכתביו**

* אפרים סגולי ורפי רודניק, ‏"מבצע "מוקד" – עוגן או משקולת תפיסתית, **בין הקטבים** ‏12, יוני 2017, עמ' 111–127

| מפקדי בסיס פלמחים  |
| --- |
| 

|  |
| --- |
| בני פלד • אורי טלמור • עודד ארז • עוזי גרנות • נחמיה דגן • שאול שפי • ישראל יהלום • מוטי רגב • אפרים סגולי • שמואל אלדר • מיקי בר • אילן הרשקוביץ • שמעיה אביאלי • גבריאל שחור • איתי רייס • יואב לאור • נמרוד שפרוני • יואב עמירם • עומרי דור |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007477192805171
* VIAF: 308260356
* WorldCat (עם VIAF): 308260356

 |
**יוהאן יאקוב שוּדט** (בגרמנית: **Johann Jacob Schudt**; תאריך ושנת לידה משוערים: 14 בינואר 1664, פרנקפורט - 14 בפברואר 1772 (לפי ההשערה בגיל 108), שם) היה סופר אנטישמי גרמני, הוגה דעות נוצרי, חוקר המזרח ותולדות היהודים, ומנהל הגימנסיה בפרנקפורט.

חייו ופרסומיו
-------------

שודט נולד ומת בפרנקפורט. למד לימודי דת ונצרות בוויטנבורג, ולאחר מכן למד לימודי המזרח בהמבורג בהוראת עזרא עצרדי. חזר לעירו והיה מורה, ואחר כך מנהל הגימנזיום בפרנקפורט החל משנת 1717. במשך השנים כתב ספרים בעיקר בנושא העת העתיקה וכן על תולדות היהודים.

מראשוני ספריו היה *Judæus Christicida* ("יהודי העולם הנוצרי"), ספר המצדיק ומסביר את עונשם הארצי והרוחני של היהודים בעולם, כעונש על צליבת ישו.

בשנת 1700 פרסם את *Compendium Historia Judaiae* ("קיצור תולדות היהודים").

יוהאן היה מיודד לכאורה עם יהודי פרנקפורט. בשנת 1712 פרסם הקדמה לפירוש רבי דוד קמחי על תהלים במהדורת תרגום גרמני של גרונהוט, וב-1716 הוציא לאור את הצגת הפורים ליהודי פראג ופרנקפורט עם תרגום לגרמנית שירית. מאוחר יותר התבררה דעתו שהצגות הפורים והתנהגות היהודים בחג זה מוכיחים את נחיתותם התרבותית לעומת זו של הנוצרים הלותרנים.

ספרו המפורסם ביותר היה *Jüdische Merkwürdigkeiten* ("מוזרויות היהודים"), שיצא בשלושה חלקים ב-1714, ועוד תוספת ב-1717. הספר מלא בדעות קדומות נגד יהודים, כולל ציטוטים וביטויים אנטישמיים וטענות שווא מתוך ספריו של יוהאן אנדריאס אייזנמנגר. בעקבות פרסום הספר, חל קרע בינו ובין הקהילה היהודית בעירו. בספר גם תיאורים חיים על הקהילה, ושימש מקור למידע על תולדות היהודים בתקופתו, ובייחוד תולדות יהודי פרנקפורט. פרסום הספר נחשב כנקודת מפנה באנטישמיות, אשר עברה מטיעוני שנאה דתיים לטיעוני דחייה תרבותיים וגופניים 'חילוניים'. לפי דבריו כל היהודים פגומים מבחינת המראה ונושאים מחלות.

שודט תרם גם לספר "אוצר הידיעות" של לואיג'י אוגוליני במאמר על כלי הנגינה במקדש.

קישורים חיצוניים
----------------

* יוהאן יאקוב שודט, במהדורת 1901–1906 של האנציקלופדיה היהודית (באנגלית)
* ספרו על דקדוק הלשון העברית (אתר ספרי גוגל)
* על ספרו של שודט Jüdische Merkwürdigkeiten, מאת אפרים פריש, בהוצאת שוקן, ברלין 1934 (גרמנית, אתר כרטסת הספריות העולמית)

הערות שוליים
------------

1. ↑  יוהאן יאקוב שודט, במהדורת 1901–1906 של האנציקלופדיה היהודית (באנגלית). מקורות המאמר שם מתוך *Allgemeine Deutsche Biographie*
2. ↑  מחלות ואבחונים תקופתה השנייה של מדעי החיים (אנגלית: Diseases and Diagnosis - the Second Age of Biology) עמ' 27
3. ↑  חוקר החברה לעומת הגוף היהודי: יוהאן יאקוב שודט על תהליך התירבות של יהודי פרנקפורט (אנגלית:  
The Ethnographer and the Jewish Body: Johann Jacob Schudt on the Civilisation Process of the Jews of Frankfurt) מאמרה של מריה דימלינג, בעיתון המקוון Jewish Culture and History (קורות העתים ותרבות יהודית)
4. ↑  על השיח הגזעני והמגדרי במושבות (אנגלית) מאמר של סטפאני אטיי ודניאל קופר, הודפס בספר 'אזרחים: לאום, גזע ומגדר, מאורונוקו ועד אניטה היל' (אנגלית: Citizens: Nation, Race and Gender from Oroonoko to Anita Hill), הוצ' אונ' דיוק, 1995

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267864605171
* BNE: XX1650484
* GND: 117123927
* ISNI: 0000 0000 6678 681X
* LCCN: no98099800
* NKC: mzk2009511092
* NLP: A34001402
* NTA: 106901087
* SNAC: w67n0bb5
* SUDOC: 24193110X
* VIAF: 72163233
* WorldCat: lccn-no98099800

 |